ai4bharat/Pralekha huggingface dataset:
ریلوے کی وزارت
ریلوے اسٹیشنوں پر فری وائی فائی کی سہولت
نئی دہلی، 13 دسمبر 2019، ریلویز اور تجارت و صنعت کے وزیر جناب پیوش گوئل نے ایک سوال کے تحریری جواب میں آج راجیہ سبھا کو بتایا کہ انڈین ریلویز کے 6471 سے زائد ریلوے اسٹیشنوں پر  وائی فائی خدمات مہیا کرانے کی تجویز ہے۔5816 ریلوے اسٹیشنوں پر مارچ 2020 تک وائی فائی خدمات مہیا کرانے ہدف مقرر کیا گیا ہے۔باقی ماندہ 655 ریلوے اسٹیشنوں پر مارچ 2021 تک وائی فائی خدمات مہیا کرانے کا بھی نشانہ مقرر کیا گیا ہے۔ اب تک 5491 ریلوے اسٹیشنوں پر 3 مارچ 2019 تک یہ سہولت مہیا کرائی جارہی ہے۔
ریل ٹیل نے درج ذیل ایجنسیوں کے ساتھ وائی فائی خدمات مہیا کرانے کے لئے معاہدے/ ایم او یو پر دستخط کئے ہیں۔
- میسرز مہاتا انفارمیشن پرائیویٹ لمیٹیڈ  ۔
- میسرز پاور گرڈ کارپوریشن آف انڈیا لمیٹیڈ۔
- ڈپارٹمنٹ آف ٹیلی کام انڈر یونیورسل سروس آبلی گیشن فنڈ ۔
- میسرز ٹاٹا ٹرسٹ اینڈ وجے واہنی چیریٹیبل فاؤنڈیشن اینڈ انڈین ریلویز۔
ماہ اکتوبر 2019 کے دوران انڈین ریلویز کے ریلوے اسٹیشنوں پر مہیا کرائی جارہی مفت وائی فائی خدمات پر 15145433  یونک یوزر لاگ کیا تھا۔
شہری علاقوں میں تقریباً 200 ریلوے اسٹیشنوں پر وائی فائی خدمات کی سہولت کے لئے یونیورسل سروس آبلی گیشن فنڈ  کے تحت محکمہ ٹیلی کام کے ذریعہ اب تک 27.77 کروڑ روپے کے فنڈ کو منظوری دی گئی ہے۔ باقی ماندہ ریلوے اسٹیشنوں پر وائی فائی مہیا کرانے کا ریلویز کے ساتھ شراکت میں اور کارپوریٹ سوشل رنسپانسبیلٹی  / چیریٹی فنڈنگ کے تحت دوسرے اداروں کے ساتھ اشراکت میں مکمل کیا گیا ہے۔
۔۔۔۔۔۔۔۔۔۔۔
م ن۔ش س۔ن ا۔
U- 5842
(Visitor Counter : 74
وزارت خزانہ
آئی ایف ایس سی اے نے انشورنس سپروائزروں کی بین الاقوامی انجمن  کی رکنیت حاصل کی
نئی دہلی، 03 دسمبر 2020: بین الاقوامی مالی خدمات کے مرکزوں کی اتھارٹی  نے انشورنس سپروائزروں کی بین الاقوامی انجمن  کی رکنیت حاصل کرلی ہے۔
1994 میں قائم آئی اے آئی ایس کا صدر دفتر سوئٹزر لینڈ میں ہے اور یہ 200سے زیادہ علاقوں کے انشورنس سپر وائزروں اور ریگولیٹروں کی ایک رضاکارانہ رکنیت کی تنظیم ہے ، جو دنیا کے 57فیصد انشورنس پریمئیم پر مشتمل ہے۔ یہ بین الاقوامی معیا رقائم کرنے والا ادارہ ہے ،جو اصولوں، معیارات او ر انشورنس سیکٹر کی نگرانی کے لئے دیگر امور کومرتب کرنے اور ان کے نفاذ میں مدد کرنے کا ذمہ دار ہے ۔آئی اے آئی ایس ارکان کے لئے اپنے تجربات اور انشورنس کی نگرانی اور انشورنس مارکیٹ سے متعلق اپنی فہم اورتجربات کو ساجھا کرنے کا ایک فورم بھی فراہم کرتا ہے۔اپنی مشترکہ مہارت کی وجہ سے آئی اے آئی ایس کو جی-20 کے لیڈر اور بین الاقوامی معیارت قائم کرنے والے ادارے ان سے صلاح لیتے ہیں۔
اپنی ا س رکنیت کے ساتھ آئی ایف ایس سی اے ، آئی اے آئی ایس کے عالمی نیٹ ورک تک رسائی حاصل کرسکے گا اور دیگر عالمی ریگولیٹروں کے ساتھ اپنے نظریات اور معلومات کا تبادلہ کرسکے گا۔ اس سےجی آئی ایف ٹی سٹی میں آئی ایف ایس سی میں ایک فعال انشورنس مرکز تیار کرنے میں مددملے گی۔سردست 17 ممتاز انشورنس اکائیاں جی آئی ایف ٹی ، آئی ایف ایس سی کے بیرونی انشورنس اور مکررانشورنس کے کاروبار میں سرگرم ہے۔ یہ رکنیت آئی ایف ایس سی کو عالمی انشورنس اداروں کے ساتھ مربوط کرنے میں مددکرے اور آئی ایف سی اے کو دیگر عالمی مرکزوں کےساتھ عالمی انشورنس کاروبار میں شرکت میں سہولت پیدا کرے گا۔
آئی اے آئی ایس کے کچھ اہم ارکان میں برطانیہ کی فائنانشیل کنڈکٹ اتھارٹی ، امریکہ کی نیشنل ایسوسی ایشن آف انشورنس کمشنرز  ، امریکہ کی وزارت خزانہ کا فیڈرل انشورنس آفس  ،سنگا پور کی مانٹری اتھارٹی آف سنگاپور  اور بھارت کی انشورنس ریگولیٹری اینڈ ڈیولپمنٹ اتھارٹی آف انڈیا  شامل ہیں۔
وزارتِ تعلیم
صدر جمہوریہ ہند شری رام ناتھ کووند یوم اساتذہ پر 47 اساتذہ کو ورچوئل طور پر قومی ایوارڈ سے نوازیں گے
نئی دہلی 04ستمبر :
صدر جمہوریہ ہند شری رام ناتھ کووند کل نئی دہلی میں اساتذہ کو ورچوئل طور پر قومی ایوارڈ سے نوازیں گے۔ اس موقع پر مرکزی وزیر تعلیم شری رمیش پوکھریال ‘نشنک’ اور تعلیم کے وزیر مملکت شری سنجے دھوترے بھی موجود ہوں گے۔ اساتذہ کو یوم اساتذہ کے موقع پر قومی سطح کے ایوارڈز دیئے جاتے ہیں تاکہ ملک کے کچھ ایسے بہترین اساتذہ کی منفرد خدمات کا اعتراف کیا جاسکے جنہوں نے اپنی عہدبستگی کے ذریعہ نہ صرف اسکول کی تعلیم کے معیار کو بہتر بنایا بلکہ اپنے طلبہ کی زندگیوں کو بھی شاندار بنایا۔
اساتذہ کو قومی ایوارڈ کے رہنما خطوط میں سال 2018 میں ترمیم کی گئی تھی جس میں قومی سطح کی جیوری کو شامل کرنے کے عمل کو آن لائن ، شفاف اور تین مراحل میں بنایا گیا تھا۔
- mhrd.gov.inپر اساتذہ سے آن لائن خود نامزدگی
- تمام مستقل اساتذہ اہل ہیں۔ کم از کم سروس کی ضرورت نہیں ہے۔
- حتمی انتخاب کے لئے کسی ریاست/ مرکز کے زیر انتظام خطہ/ تنظیم کا کوئی کوٹہ نہیں
- ریاستوں / مرکز کے زیر انتظام خطوں /تنظیموں سے موصول شارٹ لسٹ کردہ امیدواروں کی فہرست میں سے آزاد قومی جیوری کے ذریعہ آخری انتخاب۔
- ایوارڈ کی تعداد 45 تک ہے۔
آن لائن پورٹل کے ذریعہwww.mhrd.gov.inپر اساتذہ کے ذریعہ خود نامزدگی طلب کی گئی تھی۔ پہلی سطح کی جانچ ڈسٹرکٹ سلیکشن کمیٹی  نے ڈسٹرکٹ ایجوکیشن آفیسر کی سربراہی میں کی۔ طے شدہ انتخاب کے معیار کی بنیاد پر ڈی ایس سی نے 3 ناموں کو شارٹ لسٹ کیا اور ان کو آن لائن پورٹل کے ذریعہ ریاستی سلیکشن کمیٹی کو بھجوا دیا گیا۔
ریاستی سلیکشن کمیٹی  کے ذریعہ دوسری سطح کی جانچ پرنسپل سکریٹری / سکریٹری آف اسٹیٹ ایجوکیشن ڈیپارٹمنٹ کی سربراہی میں کی جانی تھی۔ ایس ایس سی نے تمام نامزدگیوں کا جائزہ لیا اور شارٹ لسٹ کردہ امیدواروں کے ناموں کی ریاستوں / مرکز کے زیر انتظام خطوں کو مختص زیادہ سے زیادہ تعداد کے تحت سفارش کی اور انہیں آن لائن پورٹل کے ذریعے آزاد قومی جیوری کو بھجوا دیا۔
اساتذہ کا 2020 میں قومی ایوارڈز کے لئے حتمی انتخاب آزاد جیوری نے قومی سطح پر ریٹائرڈ سکریٹری ، محکمہ اسکول ایجوکیشن اینڈ لٹریسی ، ایم ایچ آر ڈی کی سربراہی میں کیا۔ جیوری نے امیدواروں کی فہرست کا جائزہ لیا جیسا کہ ریاستوں اور تنظیموں نے ارسال کیا ہے اور اس کا تازہ جائزہ لیا ۔ اس سال امیدوار ویڈیو کانفرنس کے ذریعے جیوری کے سامنے پیش ہوئے اور جیوری کے سامنے پریزنٹیشن دئیے۔ جیوری نے 47 اساتذہ کا انتخاب کیا۔
منتخب ایوارڈ یافتگان نے اپنی عہدبستگی اور محنت سے نہ صرف اسکولوں کی تعلیم کے معیار کو بہتر بنایا ہے بلکہ مختلف سرگرمیوں جیسے طلبہ کے اندراج میں بہتری اور اسکول کی پڑھائی بیچ میں ہی چھوڑ دینے کو کم کرنا، پرلطف اور تجرباتی تعلیم وتدریس کے طریقے اپنانا اور کفایتی ٹی ایل ایم کے استعمال وغیرہ سے اپنے طلبہ اور کمیونٹی کی زندگیوں کو شاندار اور بہتر بنایا ہے۔
اساتذہ کو قومی ایوارڈ کا 5 ستمبر 2020 کو صبح 11 بجے درج ذیل لنک پر براہ راست نشر کیا جائے گا ۔
https://webcast.gov.in/mhrd
نائب صدر جمہوریہ ہند کا سکریٹریٹ
کھڑگے جی کی ظرافت موسم کو بھی بدل دیتی ہے: نائب صدر جمہوریہ
نائب صدر جمہوریہ نے آج راجیہ سبھا میں شری ملکارجن کھڑگے کو سالگرہ کی مبارکباد دی
نائب صدر جمہوریہ اور راجیہ سبھا کے چیئرمین جناب جگدیپ دھنکھڑ نے آج پارلیمنٹ میں راجیہ سبھا میں حزب اختلاف کے رہنما جناب ملکارجُن کھڑگے اور راجیہ سبھا کے رکن جناب جوگنی پّلی سنتوش کمار کو سالگرہ کی مبارک دی۔ ایوان میں مبارک دیتے ہوئے نائب صدر جمہوریہ نے کہا کہ
‘‘کھڑگے جی کی ظرافت موسم کو بھی بدل دیتی ہے’’
راجیہ سبھا کے چیئرمین کا مکمل بیان درج ذیل ہے۔
معزز اراکین، میں اس موقع پر قائد حزب اختلاف جناب ملکارجن کھڑگے، جو جون 2020 سے اس معزز ایوان کے رکن ہیں، کو سالگرہ کی مبارکباد پیش کرتا ہوں۔ جناب کھڑگے مرکزی کابینہ کے وزیر، لوک سبھا کے رکن رہ چکے ہیں ، کرناٹک کی حکومت میں وزیر اور 1972 سے 2009 تک نو مرتبہ کرناٹک قانون ساز اسمبلی کے رکن رہ چکے ہیں۔
ایوان نے ان کی ذہانت اور مزاح کا مشاہدہ کیا ہے اور میں نے بھی محسوس کیا ہے۔
کھڑگے جی کی ظرافت موسم کو بھی بدل دیتی ہے۔
ایک بار پھر، میں پورے ایوان کی طرف سے انہیں سالگرہ کی بہت بہت مبارکباد پیش کرتا ہوں۔
وہ ہمیشہ سلامت رہیں!
میں اپریل 2018 سے اس ایوان کے ممبر جناب جوگینی پلی سنتوش کمار کو بھی سالگرہ کی مبارکباد پیش کرتا ہوں۔
اپنے ‘‘گرین انڈیا چیلنج’’کے لیے مشہور شری سنتوش کمار کا نام بھی لمکا بک آف ریکارڈ میں شامل ہے جس میں عادل آباد میں سولہ ہزار سے زیادہ لوگوں کی شرکت کے ساتھ شجرکاری کی ریکارڈ تعداد ہے۔
اپنی طرف سے اور آپ کی طرف سے میں ان کی لمبی، صحت مند اور خوشگوار زندگی کی تمنا کرتا ہوں۔’’
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 31
وزارت خزانہ
مرکزی وزیر خزانہ نرملا سیتا رمن نے ہندوستان کے پہلے سورین گرین بونڈ فریم ورک کو منظوری دی
مالیات اور کارپوریٹ امور کی مرکزی وزیر محترمہ نرملا سیتا رمن نے ہندوستان کے سورین بونڈ کے حتمی فریم ورک کو منظوری دی ہے۔ اس منظوری سے گرین ہندوستان نیشنلی ڈیٹرمائنڈ کنٹریبیوشن  نشانوں کو پورا کرنے کے لئے مزید تقویت حاصل ہوگی، جو پیرس معاہدے کے تحت منظور کئے گئے تھے۔ اس سے مجازاً گرین پروجیکٹوں میں عالمی اور گھریلو سرمایہ کاری کو راغب کرنے میں مدد ملے گی۔
یہ فریم ورک وزیراعظم جناب نریندر مودی کے پیش کردہ پنچ امرت کے تحت ہندوستان کے عہد کے نزدیک سامنے آیا ہے، جو نومبر 2021 میں گلاسگو میں کاپ-26 میں سامنے آیا تھا۔ یہ منظوری مرکزی بجٹ 23-2022 میں مرکزی وزیر خزانہ کی جانب سے اس اعلان کی پاسداری میں کی گئی ہے کہ گرین پروجیکٹوں کے لئے وسائل اکٹھا کرنے کی غرض سے سورین گرین بونڈ جاری کئے جائیں گے۔
گرین بونڈز ماحولیات کے لئے سازگار اور پائیدار پروجیکٹوں میں سرمایہ کاری کے سلسلے میں اہم وسیلے ہیں۔ گرین بونڈز، ریگولر بونڈز کے مقابلے کم سرمائے پر مبنی ہوتے ہیں اور فنڈز اکٹھا کرنے میں بھروسہ مندی اور پابند عہد ان کی شرط ہے۔
مندرجہ بالا حوالے میں ہندوستان کے پہلے سورین گرین بونڈز فریم ورک کو وضع کیا گیا اور فریم ورک کی شرائط کے مطابق گرین فائنانس ورکنگ کمیٹی  قائم کی گئی ، جو سورین گرین بونڈز کے سلسلے میں اہم فیصلوں کی توثیق کرنے کے لئے ہے۔
اس کے علاوہ ناروے میں قائم ایک آزاد اور عالمی پیمانے پر قابل اعتماد سکنڈ پارٹی اوپینین  فراہم کرنے والا ادارہ سی آئی سی ای آر او ہندوستان سے گرین بونڈز فریم ورک کی جانچ کے لئے مقرر کیا گیا تھا۔ خاطر خواہ مذاکرات اور تبادلۂ خیال کے بعد سی آئی سی ای آر او نے ہندوستان کے گرین بونڈ فریم ورک کو اچھی گورننس کے ساتھ میڈیم گرین کا درجہ دیا۔
رپورٹ کو درج ذیل لنک سے ڈاؤن لوڈ کیا جا سکتا ہے۔
https://dea.gov.in/sites/default/files/Framework%20for%20Sovereign%20Green%20Bonds.pdf
وزارت ماہی پروری، مویشی پروری و ڈیری
ماہی پروری کا محکمہ فشریز اور آبی پودوں کے ڈھانچے کی ترقی سے متعلق فنڈ کا نفاذ کرتا ہے تاکہ ریاستی حکومتیں/ مرکز کے زیر انتظام علاقوں اور ریاستی اداروں کو نوڈل لوننگ اداروں کے ذریعے شناخت شدہ ماہی گیری کے بنیادی ڈھانچے کی سہولیات کی ترقی کے لیے مختلف اہل اداروں کو رعایتی مالی اعانت فراہم کیا جا سکے
ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب میں بتایا کہ ماہی پروری کا محکمہ، ماہی پروری، مویشی پروری اور ڈیری کی وزارت مالی سال 19-2018 سے ماہی پروری اور آبی پودوں کے ڈھانچوں کی ترقی سے متعلق فنڈ  کو لاگو کر رہی ہے جس کا کل فنڈ 7522.48 کروڑ روپے ہے۔
دیگر باتوں کے ساتھ ساتھ ماہی پروری کا محکمہ فشریز اور آبی پودوں کے ڈھانچے کی ترقی سے متعلق فنڈ کا نفاذ کرتا ہے تاکہ ریاستی حکومتںا/ مرکز کے زیر انتظام علاقوں اور ریاستی اداروں کو نوڈل لوننگ اداروں  کے ذریعے شناخت شدہ ماہی گرٹی کے بناادی ڈھانچے کی سہولارت کی ترقی کے لئے مختلف اہل اداروں کو رعایتی مالی اعانت فراہم کا جا سکے۔ ایف آئی ڈی ایف کے تحت، ماہی پروری کا محکمہ این ایل ایز کی طرف سے سالانہ 5 فیصد سے کم نہ ہونے والے سود کی شرح پر رعایتی فنانس فراہم کرنے کے لیے 3 فیصد سالانہ تک سود کی رعایت فراہم کرتا ہے۔ دیگر باتوں کے ساتھ ساتھ ایف آئی ڈی ایف کا ماہی گیری کے بندرگاہوں اور فش لینڈنگ سینٹرز کی ترقی کا منصوبہ ہے۔ ایف آئی ڈی ایف کے تحت، 46 مچھلی پکڑنے کی بندرگاہوں/ فش لینڈنگ سینٹرز کو کل 5087.97 کروڑ روپے کی لاگت سے منظور کیا گیا ہے۔
۔۔۔۔۔۔۔۔۔۔۔
ش ح۔ع ح۔ ن ا۔
U-3471
(Visitor Counter : 49
امور صارفین، خوراک اور عوامی تقسیم کی وزارت
حکومت ہند کسانوں کی بہبود کے تئیں عہد بند ہے اور زراعت اس کی اولین ترجیح ہے – زراعت کے وزیر جناب نریندرسنگھ تومر
ایم ایس پی پر کسانوں کی پیداوار کی خریداری جاری رہے گی
زراعت کے مرکزی وزیر اور ریلویز، صارفین کے امور،خوراک اور سرکاری تقسیم کے وزیرکی نئی دہلی میں کسان تنظیموں کے نمائندوں کے ساتھ بات چیت
زراعت کے وزیر جناب نریندر سنگھ تومر، ریلوے کے وزیر جناب پیوش گوئل اور کامرس و صنعت کے وزیر مملکت جناب سوم پرکاش نے 13 نومبر 2020 کو نئی دلی کے وگیان بھون میں پنجاب کے کسانوں کی تنظیم کے نمائندوں کے ساتھ بات چیت کی۔
بات چیت کے بعد زراعت کے وزیر نے پنجاب کے کسانوں کی تنظیموں کے نمائندوں کا تہہ دل سے خیرمقدم کیا اور کسانوں کو بااختیار بنانے کے لیے زراعت کے شعبے میں کی گئی اصلاحات کے بارے میں واقف کرایا۔ اس بات پر زور دیا گیا کہ دیہی معیشت کو فروغ دینے کی غرض سے حکومت ہند کے لیے زراعت ہمیشہ اولین ترجیح ہے۔ انہوں نے بتایا کہ حکومت آتم نربھر بھارت پر خصوصی توجہ دیتے ہوئے کسانوں کی بہبود کے لیے بہت سے اقدامات کر رہی ہے۔ نئے زرعی قوانین سے کسانوں کو نہ صرف یہ متبادل فراہم ہوگا کہ وہ اپنی فصلوں کو منافع بخش قیمت پر بیچیں بلکہ کسانوں کے مفادات کا بھی تحفظ ہوگا۔
بات چیت کے دوران وزیروں نے کسانوں کی تنظیموں کے نمائندوں کو بتایا کہ ایم ایس پی پر زرعی پیداوار کی خریداری اور منڈی نظام پہلے کی طرح جاری رہے گا۔ نئے زرعی قانون سے منڈیوں کی حوصلہ افزائی ہوگی کہ وہ کسانوں کو بہتر خدمات فراہم کرے۔
کسانوں کی یونینوں کے نمائندوں نے نئے زرعی قوانین پر اپنے نظریات کا اظہار کیا۔
کسانوں کے نمائندوں کو زرعی بنیادی ڈھانچے کے فنڈ اور کسانوں کی پیداوار سے متعلق دس ہزار تنظیموں کی تشکیل جیسے حکومت کی طرف سے کیے گیے دیگر اقدامات سے بھی واقف کرایا گیا جس کا مقصد کسانوں کی آمدنی میں اضافہ کرنا اور دیہی علاقوں میں نوجوانوں کے لیے روزگار کے موقعے فراہم کرنا ہے۔
بات چیت کے دوران کسانوں کی فلاح و بہبود سے متعلق متعددامور پر تفصیلی تبادلہ خیال کیا گیا۔اس بات کی بھی یقین دہانی کرائی گئی کہ حکومت ہندکسانوں کے مفادات کے تحفظ کے لئے ہمیشہ عہدبندہے اور کسانوں کی بہبود کے لئے تبادلہ خیال کرنے کے لئے ہمیشہ تیار ہے۔ یہ بات چیت نہایت خوشگوار ماحول میں منعقد ہوئی- طرفین نے آئندہ بھی اسی طرح تبادلہ خیال کرنے کے لئے رضامندی ظاہر کی۔
وزارت آیوش
جناب سربانند سونووال نے نیشنل ہومیوپیتھی ریسرچ انسٹی ٹیوٹ ان مینٹل ہیلتھ، کوٹایم میں ہاسٹل بلاکس کا افتتاح کیا
آیوش کے مرکزی وزیر جناب سربانند سونووال نے آج قومی ہومیوپیتھی ریسرچ انسٹی ٹیوٹ مینٹل ہیلتھ، کوٹایم، کیرالہ میں پوسٹ گریجویٹ طلباء کے لیے ہاسٹل بلاکس کا افتتاح کیا۔ طالب علموں کو عالمی معیار کی سہولیات فراہم کرنے کے ایک حصے کے طور پر لڑکوں اور لڑکیوں دونوں کے لیے پوسٹ گریجویٹ ہاسٹل بلاکس تعمیر کیے گئے ہیں جن کے لئے منظور شدہ بجٹ 21 کروڑ روپے ہیں۔
نیشنل ہومیوپیتھی ریسرچ انسٹی ٹیوٹ ان مینٹل ہیلتھ، سینٹرل کونسل فار ریسرچ ان ہومیوپیتھی  کے تحت ایک اہم ادارہ ہے، جو آیوش کی وزارت کے تحت ایک اعلیٰ تحقیقی ادارہ ہے جو تقریباً 5 دہائیوں سے ذہنی صحت کی معیاری خدمات فراہم کر رہا ہے۔
اس موقع پر وزیر موصوف نے اعلان کیا کہ این ایچ آر آئی ایم ایچ کو عالمی معیار کی ذہنی صحت کی سہولیات فراہم کر کے ذہنی صحت میں ایک بہترین مرکز کے طور پر تیار کیا جائے گا۔ انہوں نے یہ بھی بتایا کہ عالمی صحت تنظیم ڈبلیو ایچ او ، گلوبل سنٹر آف ٹریڈیشنل میڈیسن جام نگر، گجرات، آیوش شعبوں کی پہچان میں ایک بڑی کامیابی ہے اور ہومیوپیتھی برادری سے کہا کہ وہ اس میں اپنا تعاون دیں۔
آیوش کی وزارت نے 2016 میں ہومیوپیتھی میں کیرالہ یونیورسٹی آف ہیلتھ سائنسز سے وابستہ کورسز پوسٹ گریجویٹ کورسز یعنی ایم ڈی  سائیکاٹری اور پریکٹس آف میڈیسن کی خصوصیات اور پی ایچ ڈی متعارف کروا کر اس انسٹی ٹیوٹ کو ایک قومی معیار کےادارے میں تبدیل کیا۔ ہاسٹل کی یہ سہولت پی ایچ ڈی اسکالرز اور پوسٹ گریجویٹ ٹرینیز اور مستقبل قریب میں عالمی اقدامات کے حصے کے طور پر مختلف طلبہ کے تبادلے کے پروگرام شروع ہونے کے بعد بین الاقوامی طلبہ کے لیے کھلی رہے گی ۔
سینٹرل کونسل فار ریسرچ ان ہومیوپیتھی کے ڈائریکٹر جنرل ڈاکٹر سبھاش کوشک نے این ایچ آر آئی ایم ایچ ، کوٹایم میں انٹرنیشنل سینٹر فار ہومیوپیتھی ٹریننگ کے قیام کا ذکر کیا اور بتایا کہ ہومیوپیتھی میں مختلف مختصر مدت اور طویل مدتی سرٹیفیکیشن کورسز کو ڈیزائن کرکے انسٹی ٹیوٹ کی سہولت کو بین الاقوامی برادری غیر ملکی طلباء تک پہنچایا جائے گا۔
ش ح۔ ش ت۔ج
Uno-9784
(Visitor Counter : 68
بھارتی چناؤ کمیشن
آندھرا پردیش ، اروناچل پردیش ، اوڈیشہ اور سکم میں لوک سبھا اور قانون ساز اسمبلیوں کے انتخابات کے شیڈول کا اعلان
(نئی دلّی ، 12 مارچ ؍الیکشن کمیشن کی جانب سے 10 مارچ ، 2019 کو جاری پریس نوٹ نمبر ای سی آئی ؍ پی این ؍ 23.2o019 کو اس طرح پڑھا جائے :
تمل ناڈو کی سیریل نمبر 14 سے سیریل نمبر 31 تک کی 18 اسمبلی نشستوں کے لئے پہلے سے جاری شیڈول 23 اپریل ، 2019 کی جگہ 18 ، اپریل ، 2019 پڑھا جائے ۔
جموں و کشمیر کے لئے  نوٹی فکیشن جاری ہونے کی تاریخ ، نامزددگیوں کی آخری تاریخ ، نامزدگیوں کی جانچ کی تاریخ اور امید واروں کے ذریعہ اپنا نام واپس لینے کی آری تاریخ 28 مارچ ، 2019 ، 04 اپریل ، 2019 ، 05 اپریل ، 2019 اور 08 اپریل ، 2019 ، کو صرف ووٹ ڈالنے کی تاریخ کے ساتھ بالترتیب اس طرح پڑھا جائے : 23 اپریل ، 2019 ، 29 اپریل ، 2019 اور 06 مئی ، 2019 ۔
جموں و کشمیر کے اننت ناگ پی سی کے لئے انتخابی شیڈول اس طر ح ہے : نوٹی فکیشن جاری کئے جانے کی تاریخ 28 مارچ، 2019 ، نامزدگیاں داخل کرنے کی آخری تاریخ 04 اپریل ، 2019 ، نامزدگیوں کی جانچ کی آخری تاریخ 05 اپریل ، 2019 ، امیدواروں کے ذریعہ نام واپس لینے کی آخری تاریخ 08 اپریل ،2019 ، اننت ناگ ضلع میں ووٹ ڈالنے کی تاریخ 23 اپریل ، 2019 ، کلگام ضلع میں ووٹ ڈالنے کی تاریخ 29 اپریل ، 2019 ، شوپیان اور پلوامہ اضلاع میں ووٹ ڈالنے کی تاریخ 06 مئی ، 2019 اور ووٹوں کی گنتی کی تاریخ 23 مئی ، 2019 ہے ۔
۔ ۔ ۔ ۔ ۔ ۔
U . 1543
صحت اور خاندانی بہبود کی وزارت
بھارت میں مریض کی ٹیسٹنگ میں بے پناہ اضافہ؛ مجموعی ٹیسٹ کی تعداد تقریباً 13.5 کروڑ ہوئی
ٹیسٹنگ میں اضافہ کے سبب مجموعی فعالیت کی شرح میں لگاتار کمی
بھارت میں جنوری 2020 سے کووڈ-19 ٹیسٹنگ کے ڈھانچہ میں لگاتار اضافہ دیکھنے کو ملا ہے جس کے نتیجے میں اس کی ٹیسٹنگ کی تعداد میں بے پناہ اضافہ ہوا ہے۔
گزشتہ چوبیس گھنٹے کے دوران 1159032 ٹیسٹ کے بعد اب تک ہوئے کل ٹیسٹ کی تعداد تقریباً 13.5 کروڑ  پہنچ چکی ہے۔
تسلسل کی بنیاد پر جامع اور بڑے پیمانے پر ٹیسٹنگ کے نتیجے میں فعالیت کی شرح کم ہوئی ہے، قومی مجموعی فعالیت کی شرح میں لگاتار کمی دیکھی گئی ہے، جس کی وجہ سے انفیکشن کے پھیلنے کو موثر طریقے سے روکا گیا ہے۔ مجموعی فعالیت کی شرح تیزی سے نیچے گر کر آج 6.84 فیصد تک پہنچ گئی۔
مجموعی فعالیت کی شرح میں کمی کا رجحان ملک کی ٹیسٹنگ سہولیات میں بڑے پیمانے پر توسیع کانتیجہ ہے۔
یومیہ فعالیت کی شرح آج 3.83 فیصد پہنچ گئی۔
ٹیسٹنگ کے ڈھانچہ میں مستحکم اور ترقی پذیر توسیع نے ٹیسٹنگ کی تعداد میں تیزی سے اضافہ میں اہم رول ادا کیا ہے۔ ملک میں ٹیسٹنگ لیب کی تعداد اب 2138 ہے جس میں1167 سرکاری لیباریٹریز اور971 پرائیویٹ لیباریٹریز شامل ہیں۔ جس کی وجہ سے یومیہ ٹیسٹنگ کی گنجائش میں کافی اضافہ ہوا ہے۔
اس کے نتیجے میں بھارت میں فی ملین فی دن ٹیسٹ ڈبلیو ایچ او کے معیار سے پانچ گنا زیادہ ہے۔
ہندوستان میں فعال معاملوں کی موجودہ تعداد کل فعال معاملوں کا4.82 فیصد ہے اور پانچ فیصد نشان سے نیچے بنی ہوئی ہے۔
صحت یابی کی شرح آج تک کل معاملوں کا93.72 فیصد ہونے کے ساتھ لگاتار93 فیصد سے اوپر بنی ہوئی ہے۔گزشتہ چوبیس گھنٹے کے دوران37816 نئے لوگوں کے صحت یاب ہونے کے بعد اب کل صحت یاب ہونے والوں کی تعداد8642771 پہنچ چکی ہے۔
صحت یابی کے معاملوں اور فعال معاملوں کے درمیان فرق میں تیزی سے اضافہ ہوا ہے اور یہ تعداد اس وقت8198025 ہے۔
نئے صحت یاب ہونے والوں میں سے 77.53 فیصد دس ریاستوں/ مرکز کے زیر انتظام علاقوں میں درج کئے گئے ہیں۔
کیرالہ5149 افراد کی صحت یابی کے ساتھ پہلے نمبر ہیں۔دہلی میں دوبارہ 4943 افراد صحت یاب ہوئے ہیں، جبکہ مہاراشٹر میں گزشتہ چوبیس گھنٹوں کے دوران4086 نئے افراد صحت یاب ہوئے ہیں۔
گزشتہ چوبیس گھنٹوں کے دوران تصدیق شدہ44376 نئے معاملے سامنے آئے ہیں۔
76.51 نئے معاملے دس ریاستوں/ مرکز کے زیر انتظام علاقوں میں درج کئے گئے ہیں۔ دہلی میں گزشتہ چوبیس گھنٹوں کے دوران6224 نئے معاملے سامنے آئے ہیں جو کہ سب سے زیادہ ہے۔ مہاراشٹر میں5439 نئے معاملے درج کئے گئے ہیں جبکہ کیرالہ میں کل 5420 یومیہ نئے معاملے درج کئے گئے ہیں۔
گزشتہ چوبیس گھنٹوں کے دوران دس ریاستوں/ مرکز کے زیر انتظام علاقوں میں 481 اموات میں سے 74.22 فیصد اموات درج کی گئی۔
نئے مرنے والوں میں سے109 اموات کے ساتھ دہلی اس معاملے میں سب سے اوپر ہے۔مغربی بنگال میں 49 لوگوں کی موت ہوئی ہے جبکہ اترپردیش میں 33 لوگوں کی موت ہوئی ہے۔
وزیراعظم کا دفتر
وزیراعظم نے فرانس میں چیٹیو روکس 2022 میں ایک اور سونے کا تمغہ جیتنے پر بھارتی نشانے باز اونی لکھارا کو مبارک باد دی
نئی دہلی،11 جون، 2022/وزیراعظم جناب نریندر مودی نے فرانس میں چیٹیو روکس 2022 میں ایک اور سونے کا تمغہ جیتنے پر بھارتی نشانے باز اونی لکھارا کو مبارک باد دی۔
وزیر اعظم نے ٹوئیٹ کیا ؛
’’چیٹیو روکس 2022 میں سونے کا ایک اور تمغہ جیتنے پر اونی لکھارا پر فخر ہے
نئی اونچائیوں پر پہنچنے کا ان کا عزم قابل تحسین ہے۔ میں انہیں ان کے اس کارنامے پر مبارکباد دیتا ہوں اور انہیں ان کے بہترین مستقبل کے لیے نیک خواہشات پیش کرتا ہوں۔ ‘‘
۔۔۔
ش ح ۔ اس۔ ت ح ۔
U –6385
(
کانکنی کی وزارت
کانوں کی وزارت کے سکریٹری وی ایل کانتا راؤ نے سوچھتا کا حلف دلایا
کانوں کی وزارت کے سکریٹری جناب وی ایل کانتا راؤ نے آج ’سوچھتا ہی سیوا‘  مہم کے تحت سوچھتا کا حلف دلایا۔ کانوں کی وزارت، سی پی ایس سی اور ماتحت دفاتر کے سینئر عہدیدار بھی اس مہم میں وی سی کے ذریعے شامل ہوئے۔
اس سے پہلےکانوں کے سکریٹری نے 20 ستمبر 2023 کو ایس ایچ ایس 2023 کی جاری سرگرمیوں اور خصوصی مہم 3.0 کی تیاریوں کا جائزہ لیا تھا۔ تجزیاتی میٹنگ میں جناب راؤ نے وزارت سے منسلک تمام دفاتر سے مؤدبانہ درخواست کی تھی کہ وہ سوچھتا ہی سیوا مہم کے لیے سرگرم قدم اٹھائیں اور ان سے یہ بھی کہا تھا کہ وہ پچھلی مہم کے مقابلے خصوصی مہم 3.0 کے لیے اونچے معیار قائم کریں۔
سکریٹری نے نئی دلّی کے شاستری بھون میں کانوں کی وزارت کے ریکارڈ روم اور ڈویژن کا بھی معائنہ کیا تھا۔ انھوں نے سوچھتا ہی سیوا مہم کے تحت صفائی کی جانچ کرنے اور کام کے ماحول کا جائزہ لینے کے لیے وزارت کے کئی حصوں کا دورہ کیا۔ ہر حصے کی فائلوں کا جائزہ لیتے وقت انھوں نے فائلوں کا جائزہ لینے کی ہدایت دی۔ وزارت نے خصوصی مہم 1.0 اور 2.0 کے دوران 3.5 لاکھ سے زیادہ فائلوں کو تلف کیا۔
کانوں کی وزارت نے نومبر 2022 سے اگست 2023 تک تقریباً 2743 فائلیں تلف کیں، جس سے کل 34549 مربع فٹ جگہ خالی ہوئی اور کچروں کے نپٹارے سے کل 172130148 روپئے کی مالیت حاصل ہوئی۔
ریکارڈ کے بندوست پر توجہ مرکوز کرنے کے لیے کانوں کی وزارت نے ملازمین کے لیے 31 اکتوبر 2023 تک آئندہ کے تمام ہفتہ کو کام کا دن مقرر کردیا ہے۔
وزارت دفاع
انڈین کوسٹ گارڈ نے گجرات کے ساحل کے قریب آبی خطرے سے دوچار ماہی گیری کی ایک کشتی سے چھ ماہی گیروں کو بچا لیا
انڈین کوسٹ گارڈ  کے جہاز آروش نے 07 مارچ 2023 کو گجرات کے ساحل سے قریب بحیرہ عرب میں ماہی گیری کی ایک آبی خطرے سے دوچار کشتی سے چھ ماہی گیروں کو بچایا۔ صبح کے اوقات میں، بحیرہ عرب میں تعینات جہاز کو گجرات کے ساحل سے کوئی 80 کلومیٹر دور کسی ہندوستانی ماہی گیری کی کشتی ہمالیہ میں بے قابو سیلاب کے حوالے سے ایک چوکنّا کرنے والی کال موصول ہوئی۔ جہاز فوری طور پر پریشان کشتی کی طرف بڑھا اور سیلابی کیفیت پر قابو پانے سے پہلے عملے کو بچایا۔آئی سی جی کے اہلکاروں نے بعد میں کشتی کو آبی سفر کے قابل بنا کر عملے کے حوالے کر دیا۔
وزیراعظم کا دفتر
راجیہ سبھا میں نئے وزراء کا تعارف کراتے ہوئے وزیر اعظم کے بیان کابنیادی متن
نئی دہلی،19؍جولائی2021:
عزت مآب صدر نشیں جی،
آپ نے مجھے وزارت کے نئے ممبروں کا اس ایوان میں تعارف کرانے کے لئے حکم دیا ہے۔
آج ایک ایسا موقع ہے ایوان کا، جبکہ ملک کے دیہی پس منظر رکھنے والے کسان خاندانوں کے بچے آج وزیر بننے کے بعداِس باوقار ایوان میں اُن کا تعارف ہورہا ہے، تو کچھ لوگوں کو بڑی تکلیف ہورہی ہے۔
آج اس ایوان میں جو خواتین وزیر بنی ہیں،ان کا تعارف ہورہا ہے۔ وہ کون سی خاتون مخالف ذہنیت ہےکہ جس کی وجہ اِس ایوان میں ان کا نام بھی سننے کو تیار نہیں ہیں، ان کا تعارف کرانے کو تیار نہیں ہیں۔
عزت مآب صدر نشیں جی،
بہت بڑی تعداد میں درج فہرست قبائل کے ہمارے پارلیمنٹ کے ممبر ساتھی وزیر بنے ہیں۔ ہمارے ملک کے عوام کے تعلق سے ایسا کون سا غصے کا جذبہ ہے کہ قبائلی وزرا ء کا تعارف اس باوقار ایوان میں ہو، یہ بھی ان کو پسند نہیں آرہا ہے۔
عزت مآب صدر نشیں جی،
اس ایوان میں بہت بڑی تعداد میں دلت وزراء کا تعارف ہورہا ہے۔ دلت سماج کے نمائندوں کا نام سننے کو یہ تیار نہیں ہیں۔ یہ کون سی ذہنیت ہے جو دلتوں کی عزت کرنے کو تیار نہیں ہیں، قبائلیوں کی عزت کرنے کو تیار نہیں ، کسانوں کے بیٹے کی عزت کرنے کو تیار نہیں۔ یہ کون سی ذہنیت ہے جو خواتین کی عزت کرنے کو تیار نہیں۔ اس طرح کی مخدوش ذہنیت پہلی بار ایوان نے دیکھی ہے۔
اور اسی لیے عزت مآب صدر نشیں جی،
آپ نے تعارف کرانے کے لئے جو موقع دیااس کے لئے میں آپ کا شکر گزار ہوں، لیکن عزت مآب صدر نشیں جی، وزارت میں نو تقرر شدہ ممبروں کو راجیہ سبھا میں متعارف سمجھا جائے۔
کابینہ
کابینہ نے شمال مشرقی کونسل کے لئے مختص 30 فیصد رقم نئے پروجیکٹوں کے لئے الاٹ کئے جانے کی منظوری دی ہے، ان پروجیکٹوں کے تحت پسماندہ علاقوں، سماج کے نظر انداز کئے گئے طبقوں اور اُبھرتے ہوئے ترجیحی شعبوں پر توجہ دی جائے گی
نئی دہلی،29؍جنوری،مرکزی کابینہ نے ، جس کی صدارت وزیراعظم جناب نریندر مودی نے کی ،مندرجہ امور کی منظوری دی ہے۔
- ’’شمال مشرقی کونسل  کے لئے مختص رقم کا 30 فیصد حصہ ’’شمال مشرقی کونسل کی موجودہ اسکیموں‘‘ کے تحت الاٹ کئے جانے کی منظوری دی ہے۔ اس کے ذریعے محروم علاقوں، سماج کے نظر انداز کئے گئے طبقوں اور شمال مشرقی ریاستوں میں ابھرتے ہوئے ترجیحی شعبوں پر توجہ دی جائے گی۔ باقی مختص رقم کو دو حصوں میں تقسیم کیا جائے گا۔  ۔
- این ای سی کے رہنما خطوط پر نظر ثانی تاکہ جائزے اور منظوری کے طریقہ کار کو سہل بنایا جاسکے۔
- ریاستی حکومت کے حصے کے تحت ہر ریاست کے رقموں کا 25 فیصد تک اُن شعبوں کے پروجیکٹوں کے لئے الاٹ کرنا ، جو این ای سی کے تحت نہیں آتے، لیکن جو مقامی ضرورتوں کے تحت اہم سمجھے جاتے ہیں اور یہ کام ریاستی حکومتوں کی سفارشات پر کیا جائے گا۔
موجودہ ’’این ای سی اسکیموں‘‘ کے تحت پروجیکٹوں کے ذریعے سماجی ، اقتصادی فائدے شمال مشرقی ریاستوں کے پسماندہ اور نظر انداز کئے گئے علاقوں کے لوگوں کے کمزور گروپوں اور غریب لوگوں کو فائدہ پہنچے گا۔ اس سے پالیسی سازی کے عمل میں تیزی آئے گی اور پروجیکٹوں پر تیز رفتاری کے ساتھ عمل ہوسکے گا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-405
(Visitor Counter : 59